# Anne af Cleves

### Fra Wikipedia, den frie encyklopædi

Du har nye beskeder (forskel fra næstsidste redigering).
Anne af Cleves

Anne af Cleves var en af Henrik 8. af Englands koner. Efter Jane Seymours død, blev Henrik 8. ramt af en tung depression. Der blev alligevel planlagt et nyt ægteskab for ham. Kongens seglbevarer, Thomas Cromwell, søgte efter en stærk alliance og forsøgte at arrangere et politisk givende ægteskab for Henrik 8.. Han skrev brev til Englands ambassadører i hele Europa for at finde Henrik 8. en kone. Eftersom Henrik 8. havde skaffet sig af med allerede tre koner, var det svært. Han lod sin hof maler, Hans Holbein, male flere af ægteskabskandidaterne, så Henrik 8. kunne vælge ud fra, hvem der var smukkest og hvem, der tiltalte ham mest. Hans favorit var Christina af Danmark, hun var barnebarn af kejser Karl 5.. Kejseren var imod ægteskabet, eftersom en forbindelse med Frankrigs ærkefjende England kunne skade den tysk-romerske kejsers forhold til Frankrig. Christina var også imod ægteskabet. Til sidst fandt Cromwell Vilhelm den rige, som var alliancepartner mod kejser Karl 5. og kong Frans 1. af Frankrig. Vilhelm havde fra 1538 regeret i Cleve, det senere Geldern, mod kejserens vilje. Han regerede dermed over den største del af Nord-tyskland. Hans Holbein havde også portrætter af Vilhelm den riges to ugifte søstre Anna af Cleve og Amalie af Cleve. Henrik valgte Anna, da han bedst kunne lide Holbeins portræt af Anna. De engelske udsendinge havde til det hertugelige hof fortalt Henrik 8. om, hvor smuk Anna var. Dette overbeviste Henrik 8.. Den 6. oktober 1539 blev en ægteskabskontrakt underskrevet. I januar 1540 giftede kongen sig med Anne af Cleves, meget mod sin vilje, da han efter første møde mente, at de engelske udsendinge havde været meget forkerte i deres bedømmelser om Anna, og Henrik 8. syntes, at hun var meget grim. Efter blot seks måneder gik de fra hinanden igen, og Anna fik titlen som "Kongens søster".

Hentet fra "http://da.wikipedia.org../../../a/n/n/Anne_af_Cleves_f49f.html"

Kategori: Britiske kongelige

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- العربية
- Bosanski
- Česky
- Cymraeg
- Deutsch
- English
- Español
- Suomi
- Français
- עברית
- Hrvatski
- Italiano
- 日本語
- 한국어
- Latina
- Nederlands
- ‪Norsk (bokmål)‬
- Polski
- Português
- Русский
- Simple English
- Српски / Srpski
- Svenska
- ไทย
- Українська